टीम इंडिया की बस में सफर नहीं करेंगी अनुष्का, विराट कोहली को चीयर करने के लिए अपने खर्च पर जाएंगी इंग्लैंड  
जल्द शुरू होने वाला है क्रिकेट वर्ल्ड कप
भारतीय टीम के कप्तान हैं विराट
अनुष्का यूं करेंगी उन्हें सपोर्ट
विराट कोहली (Virat Kohli) जल्द ही क्रिकेट वर्ल्ड कप (Cricket World Cup) में विरोधी टीमों की धज्जियां उड़ाते नजर आएंगे. अकसर हर मौके पर विराट कोहली (Virat Kohli) के साथ खड़ी नजर आने वाली उनकी पत्नी और बॉलीवुड एक्ट्रेस अनुष्का शर्मा (Anushka Sharma) उस दौरान क्या करेंगी, उनकी प्लानिंग का राज खुल गया है. अनुष्का शर्मा (Anushka Sharma) और विराट कोहली (Virat Kohli) से जुड़े स्रोतों से पता चला है कि अनुष्का शर्मा अपने पति और भारत को प्रोत्साहित करने की खातिर क्रिकेट विश्व कप (Cricket World Cup) के लिए इंग्लैंड जाएंगी. लेकिन उनकी विश्व कप की योजना आपको हैरान कर देगी.
A post shared by AnushkaSharma1588 (@anushkasharma) on Feb 14, 2019 at 1:18am PST
अनुष्का शर्मा (Anushka Sharma) और विराट कोहली (Virat Kohli) से जुड़े सूत्र बताते हैं, 'अनुष्का शर्मा (Anushka Sharma) अपने पति के हर महत्वपूर्ण पड़ाव पर उनके साथ मौजूद रही हैं. विराट ने भी अपनी प्यारी पत्नी का साथ हमेशा बढ़-चढ़ कर दिया है. विराट 50 ओवर के विश्व कप टूर्नामेंट (World Cup Tournament) में पहली बार भारत की कप्तानी कर रहे हैं और अनुष्का चाहती हैं कि वह उनका उत्साह बढ़ाने के लिए वहां रहें और उन्हें विश्व कप उठाए हुए देखें. इस कपल की योजना वास्तव में सराहनीय है. यह दर्शाता है कि वे एक-दूसरे के लिए कितने सपोर्टिव हैं.'
A post shared by AnushkaSharma1588 (@anushkasharma) on Feb 1, 2019 at 10:47pm PST
अनुष्का शर्मा (Anushka Sharma) और विराट कोहली (Virat Kohli) से जुड़े सूत्र ने बताया, 'जब अनुष्का विराट के लिए इंग्लैंड जाएंगी, तो वे उनके साथ स्टेडियम नहीं पहुंच पाएंगी. वे मैच देखने के लिए अलग से जाना चाहती हैं और विराट के लिए खूब  चीयर भी करना चाहती हैं. आम तौर पर जब क्रिकेटरों की पत्नियां उनके साथ टूर्नामेंट पर जाती हैं, तो वे उनके साथ टीम बस में ही सफर करती हैं. इस बार हो सकता है कि मैच के दिनों में अनुष्का अपने लिए खुद की कार लें और स्टेडियम तक आने-जाने का सारा खर्च भी खुद वहन करें और इस फैसले के पीछे एक बेहद प्यारी सी वजह है. दोनों को विश्व कप (Cricket World Cup) के लिए वहां मौजूद रहने वाले विशाल मीडिया कवरेज का अहसास है और वे उसकी वजह से विश्व कप के दौरान किसी भी तरह के भटकाव को दूर रखना चाहते हैं क्योंकि विराट निश्चित रूप से भारत के लिए जीत की कामना करते हैं.' वाकई अनुष्का शर्मा (Anushka Sharma) पति विराट कोहली (Virat Kohli) के लिए कुछ खास ही करने जा रही हैं.